A. Slafkovský, poslanec: (2001-10-03):
I. Presperín, podpredseda NR SR: Takže hlasujeme o prvom a jedinom pozmeňujúcom návrhu pána poslanca Slafkovského. Prosím, dávam hlasovať. Hlasujte, prosím. Hlasujte, prosím. (Hlasovanie.) Prítomných je 93 poslancov, za 66, proti 5, zdržalo sa 20, nehlasovali 2. Tento návrh pána poslanca Slafkovského bol schválený. Ďalej. A. Ivanko, poslanec: Teraz pristúpime k tretiemu hlasovaniu, tento pozmeňujúci návrh predložil pán poslanec Ivanko. Poprosil by som ešte pána ministra, keby sa vyjadril pred týmto hlasovaním. J. Čarnogurský, minister spravodlivosti SR: Súhlasím s týmto návrhom a navrhujem ho prijať. I. Presperín, podpredseda NR SR: Čiže je to jeden návrh, pán poslanec? A. Ivanko, poslanec: Áno. I. Presperín, podpredseda NR SR: Budeme hlasovať o pozmeňujúcom návrhu pána poslanca Ivanka. Hlasujte, prosím. A. Ivanko, poslanec: Sú to dva pozmeňujúce návrhy a budeme o nich hlasovať spoločne. I. Presperín, podpredseda NR SR: Čiže sú dva pozmeňujúce návrhy a hlasujeme o obidvoch spoločne. Nech sa páči, hlasujte. Hlasujte. (Hlasovanie.) Prítomných je 85 poslancov, za 68, proti nikto, zdržalo sa 12, nehlasovalo 5. Aj tieto pozmeňujúce návrhy pána poslanca Ivanka sme schválili. Tým sme vyčerpali všetky návrhy, o ktorých bolo potrebné hlasovať. Pýtam sa, pán spoločný spravodajca, aké máte návrhy na pokračovanie prerokovania návrhu v treťom čítaní? A. Ivanko, poslanec: Ďakujem, pán predsedajúci, mám poverenie ústavnoprávneho výboru, čiže gestorského výboru, aby sme pristúpili k tretiemu čítaniu. I. Presperín, podpredseda NR SR: Dávam hlasovať o tomto návrhu pána spravodajcu. Hlasujte. Hlasujte. Hlasujeme. (Hlasovanie.) Prítomných je 92 poslancov, za 84, proti nikto, zdržali sa 3, nehlasovalo 5. Schválený návrh. Pristúpime teda k tretiemu čítaniu o tomto vládnom návrhu zákona. Otváram rozpravu v rámci tretieho čítania. Pýtam sa, či niekto z poslancov chce podať návrhy podľa § 85 zákona o rokovacom poriadku. Pán poslanec Orosz. Končím možnosť prihlásiť sa ďalej do rozpravy. Pán poslanec. L. Orosz, poslanec: Ďakujem pekne za slovo, pán podpredseda. Vážené dámy, vážení páni, ja som už avizoval vo faktickej poznámke vecnú súvislosť medzi novelou Obchodného zákonníka a novelou Občianskeho súdneho poriadku. Pred chvíľou sme pri novele Obchodného zákonníka schválili môj pozmeňujúci návrh týkajúci sa § 68a, ktorý sa týka neplatnosti spoločnosti. Vychádzajúc z väzby týchto dvoch právnych predpisov, toto vyvoláva potrebu zmeniť v § 200e, t. j. článok I bod 40, text v odseku 3. Tam je pôvodný text „konanie podľa ods. 1 a ods. 2 písm. a), b) a c) možno začať aj bez návrhu“. To písmeno c), ktoré sa týka práve neplatnosti spoločnosti, je potrebné vypustiť vzhľadom na to, že by mohli vzniknúť v aplikačnej praxi problémy, či možno začať konanie ex offo, alebo nie. Myslím si, že je to technická zmena, ktorú možno vykonať podľa postupu, ktorý som urobil. Ďakujem pekne. I. Presperín, podpredseda NR SR: Ďakujem. Faktické poznámky nie sú žiadne. Vyhlasujem rozpravu za skončenú. Pýtam sa pána ministra, či sa chce vyjadriť k rozprave v treťom čítaní. Nech sa páči. J. Čarnogurský, minister spravodlivosti SR: Súhlasím s predloženým návrhom a navrhujem ho schváliť. I. Presperín, podpredseda NR SR: Prosím, pán spravodajca, aby ste sa ujali slova a dali hlasovať. A. Ivanko, poslanec: Pán predsedajúci, poprosím vás, aby ste dali hlasovať o tomto pozmeňujúcom návrhu. I. Presperín, podpredseda NR SR: Dávam hlasovať o návrhu pána poslanca Orosza, ktorý predniesol. Prosím, hlasujte. (Hlasovanie.) Prítomných je 92 poslancov, za 82, proti nikto, zdržalo sa 9, nehlasoval 1. Konštatujem, že tento návrh pána poslanca Orosza bol schválený. Môžeme pristúpiť teda k hlasovaniu o vládnom návrhu zákona ako o celku. Prosím, keby ste sa prezentovali a hlasovali o tomto vládnom návrhu zákona ako o celku. A. Ivanko, poslanec: V znení doplňujúcich a pozmeňujúcich návrhov, ktoré sme schválili. I. Presperín, podpredseda NR SR: Samozrejme. Hlasujeme. (Hlasovanie.) Prítomných je 90 poslancov, za 84, proti nikto, zdržali sa 3, nehlasovali 3. Konštatujem, že sme schválili vládny návrh zákona, ktorým sa mení a dopĺňa zákon č. 99/1963 Zb. Občiansky súdny poriadok v znení neskorších predpisov. Ďakujem pánu ministrovi, ďakujem pánu spravodajcovi. Teraz budeme pokračovať v rokovaní o vládnom návrhu zákona o presune niektorých pôsobností z Policajného zboru... (Reakcia z pléna.) Aha, pardon, pardon. Pristúpime ešte k hlasovaniu , ospravedlňujem sa, o vládnom návrhu zákona, ktorým sa mení a dopĺňa zákon č. 135/1961 Zb. o pozemných komunikáciách (cestný zákon) v znení neskorších predpisov (tlač 1009). Pýtam sa pána spoločného spravodajcu poslanca Palacku, či môžeme pristúpiť k hlasovaniu. G. Palacka, poslanec: Áno, ďakujem za slovo, pán predsedajúci. V rozprave vystúpili traja poslanci a boli predložené tri pozmeňujúce návrhy. Samozrejme, treba najskôr hlasovať o pozmeňujúcich návrhoch zo spoločnej správy. Preto navrhujem, aby sme prikročili k hlasovaniu. A v súlade s mojím vystúpením navrhujem, aby sme hlasovali najskôr o bodoch 1 a 2 spoločnej správy a potom osobitne o bode 3 a o bode 4. I. Presperín, podpredseda NR SR: Prosím, budeme hlasovať o bode 1, 2 spoločnej správy s odporučením, pán poslanec... G. Palacka, poslanec: Gestorský výbor odporúča schváliť tieto dva body. I. Presperín, podpredseda NR SR: Prosím, hlasujte. Hlasujeme o bode 1, 2 zo spoločnej správy s odporučením gestorského výboru schváliť ich. (Hlasovanie.) Prítomných je 90 poslancov, za 80, proti 5, zdržali sa 4, nehlasoval 1. Bod 1 a 2 spoločnej správy sme schválili. Budeme hlasovať o bode 3 zo spoločnej správy. G. Palacka, poslanec: Áno. Pán predsedajúci, navrhujem, aby sme hlasovali o bode č. 3. Ja som v rozprave navrhol, aby sme hlasovali osobitne preto, lebo aj k bodu 3, aj k bodu 4 som dal pozmeňujúce návrhy, ktoré legislatívne ten text upresňujú. Preto navrhujem, aby sme hlasovali teraz o bode č. 3, ktorý gestorský výbor odporúča schváliť. I. Presperín, podpredseda NR SR: Prosím, hlasujte o bode č. 3. O bode č. 3 s odporučením gestorského výboru schváliť ho. Hlasujte. (Hlasovanie.) Prítomných je 93 poslancov, za 6, proti 38, zdržalo sa 47, nehlasovali 2. Bod č. 3 zo spoločnej správy nebol schválený. Ďalej. G. Palacka, poslanec: Ďalej navrhujem rovnako hlasovať o bode č. 4 zo spoločnej správy, ktorý sa týka účinnosti zákona. Gestorský výbor ho odporúča schváliť, ale ten dátum už je prekonaný. I. Presperín, podpredseda NR SR: Prosím, budeme hlasovať samostatne o bode č. 4 zo spoločnej správy. Hlasujte. (Hlasovanie.) Prítomných je 91 poslancov, za 2, proti 61, zdržalo sa 26, nehlasovali 2. Konštatujem, že návrh nebol prijatý. Ďalej. G. Palacka, poslanec: Ďakujem, pán predsedajúci. Teraz navrhujem, aby sme hlasovali o mojich pozmeňujúcich návrhoch z rozpravy. Ja som predložil dva návrhy. Jeden sa týka § 18 ods. 12 a druhý účinnosti zákona. Navrhujem, aby sme hlasovali spoločne o obidvoch týchto návrhoch. I. Presperín, podpredseda NR SR: Budeme hlasovať, tak ako predniesol pán poslanec Palacka, o týchto návrhoch. Hlasujte. (Hlasovanie.) Prítomných je 93 poslancov, za 78, proti 1, zdržalo sa 12, nehlasovali 2. Obidva návrhy pána poslanca Palacku boli prijaté. Vyčerpali sme zrejme návrhy. G. Palacka, poslanec: Ďalej v rozprave vystúpil pán poslanec Bartoš, ktorý navrhol pozmeňujúci návrh k prílohe zákona o sadzobníku úhrad, tak navrhujem, aby sme hlasovali o tomto pozmeňujúcom návrhu. I. Presperín, podpredseda NR SR: Prosím, hlasujte o tomto pozmeňujúcom návrhu. Hlasujte. (Hlasovanie.) Prítomných je 90 poslancov, za 41, proti 20, zdržalo sa 25, nehlasovali 4. Návrh nebol schválený. G. Palacka, poslanec: Pán predsedajúci, tým sme vyčerpali všetky návrhy, ktoré zazneli v rozprave i zo spoločnej správy, a gestorský výbor ma poveril, aby som navrhol prerokovať uvedený návrh v treťom čítaní ihneď. I. Presperín, podpredseda NR SR: Dávam hlasovať o tomto návrhu pána poslanca, pána spravodajcu. Hlasujte. Hlasujte. (Hlasovanie.) Prítomných je 90 poslancov, za 53, proti 21, zdržalo sa 16, hlasovali všetci. Konštatujem, že návrh bol schválený. Pristúpime teda k tretiemu čítaniu o tomto vládnom návrhu zákona. Otváram rozpravu v rámci tretieho čítania a pýtam sa, či niekto z poslancov chce podať návrhy podľa § 85 zákona o rokovacom poriadku. Konštatujem, že nie. Vyhlasujem rozpravu za skončenú. Keďže v rámci tohto čítania neboli podané žiadne návrhy, podľa § 86 zákona o rokovacom poriadku pristúpime k hlasovaniu o návrhu vlády ako o celku. Prosím, aby ste sa prezentovali a hlasovali o tomto návrhu vlády ako o celku. Hlasujte. Hlasujte. (Hlasovanie.) Prítomných je 79 poslancov, za 53, proti 2, zdržalo sa 23, nehlasoval 1. Konštatujem, že sme schválili vládny návrh zákona, ktorým sa mení a dopĺňa zákon č. 135/1961 Zb. o pozemných komunikáciách (cestný zákon) v znení neskorších predpisov. Nakoniec pristúpime k hlasovaniu o vládnom návrhu zákona o investičných stimuloch a o zmene a doplnení niektorých zákonov (tlač 1029). Spoločným spravodajcom je pán poslanec Ján Šimko. Prosím ho, aby sa ujal slova, a pýtam sa ho, či môžeme pristúpiť k hlasovaniu. Prosím.